EkBass/fiwiki-20250220-pages-articles huggingface dataset:
WWE Breaking Point

WWE Breaking Point oli WWE:n järjestämä vapaapainitapahtuma, joka käytiin 13. syyskuuta 2009. Tapahtumassa vaihtui yksi mestaruus, WWE Championship. Fanien mielestä Main Event -matsissa (CM Punk vs. The Undertaker) käytiin uusi Montreal Screwjob, koska kun oli Punk laittanut Anaconda Vicen Undertakerille, tuomari soitti heti kelloa, vaikka Undertaker ei edes luovuttanut. == Tulokset == # Matsi Matsityyppi Ei televisioitu Evan Bourne voitti Chavo Guerreron Tavallinen ottelu 1 Chris Jericho ja The Big Show (c) voittivat Montel Vontavious Porterin ja Mark Henryn Tag Team -ottelu WWE:n Unified Tag Team -mestaruuksista 2 Kofi Kingston (c) voitti The Mizin Tavallinen ottelu WWE:n United States -mestaruudesta 3 The Legacy (Cody Rhodes ja Ted DiBiase) voittivat D-Generation X:n (Triple H ja Shawn Michaels) Submissions Count Anywhere -ottelu 4 The Great Khali voitti Kanen Singapore Cane -ottelu 5 Christian (c) voitti William Regalin Tavallinen ottelu ECW:n mestaruudesta 6 John Cena voitti Randy Ortonin (c) "I Quit" -ottelu WWE:n mestaruudesta. Mikäli joku olisi auttanut Ortonia ottelussa, Cena olisi voittanut mestaruuden. 7 CM Punk (c) voitti The Undertakerin Submission-ottelu World Heavyweight -mestaruudesta ==Lähteet== Luokka:Showpaini
Suurennuskone

Suurennuskone tai -koje on projektori, jolla voidaan heijastaa filmillä oleva kuva alustalle halutussa koossa alkuperäistä filminegatiivia suurempien vedosten eli ”paperikuvien” tekemiseksi. Tyypillisesti suurennuskone on rakennettu pystypalkin varaan. Valonlähteenä on tasaisen valkoista valoa antava lamppu, josta valo kulkee filmipitimessä olevan filmin ja sen alapuolella olevan linssin läpi. Kuvan kokoa voi säätää liikuttamalla linssiä, ja kuva tarkennetaan alustalle linssiä säätämällä. Suurennuskonetta käytetään useimmiten valokuvia kehitettäessä pimiössä, jolloin sillä heijastetaan negatiivilla oleva kuva valokuvauspaperille. Valokuvauspaperi asetetaan yleensä kehikkoon tai imualustaan, joka pitää paperin suorana. Mustavalkoista valokuvauspaperia varten suurennuskoneessa on usein erillinen linssin eteen asetettava punasuodatin, jota käytetään kun kuva halutaan asemoida valon ollessa päällä ilman että valokuvauspaperi valottuu. Suurennuskoneen virtajohtoon voidaan kytkeä ajastin, niin sanottu valotuskello, jonka avulla paperin valotus voidaan määrittää täsmällisesti. Hyvin isojen suurennusten tekemiseksi jotkin pystymalliset suurennuskoneet voi kääntää vaakasuuntaan heijastamaan kuva seinälle kiinnitettyyn valokuvapaperiin. Mustavalkokuvien lisäksi suurennuskoneella valotetaan vedoksia värinegatiiveista erityisen, valon sävyä säätävin suotimin varustetun väripään ja värianalysaattorin avulla. Suurennuskonetta saattoi käyttää myös diakuvien suurentamiseen, esimerkiksi piirustusjäljennösten tai Ilfochrome-paperivedosten (aiemmin Cibachrome) tekemiseksi. Ilford lopetti näiden materiaalien tuottamisen vuonna 2012. ==Valmistajia== Maailman suurimmaksi suurennuskoneiden valmistajaksi ovat ilmoittautuneet sekä italialainen Durst että tšekkiläinen Meopta, jonka tuotemerkkejä olivat Opemus ja Axomat. Muita suurennuskoneiden aiempia tai nykyisiä valmistajia ovat saksalaiset Agfa, Leitz ja Liesegang, hollantilais- japanilainen Nihon-Philips sekä yhdysvaltalaiset Beseler ja Vivitar. Tunnettuja suurennuskoneiden objektiivien valmistajia ovat Schneider Kreuznach, Rodenstock sekä Nikon. 1950-luvun ja 1960-luvun alun tuontisäännöstelyssä (Digitilaajille.) Tekniikan Maailma antoi ohjeita suurennuskoneen rakentamiseksi itse, materiaaleina muun muassa teräksinen pöydänjalka, kylpyammeen pohjaventtiili, alumiininen maitohinkki ja Fazerin peltinen karamellirasia. ==Katso myös== *reprokuvaus ==Lähteet== == Aiheesta muualla == Luokka:Valokuvauksen tekniikka
Cleveland Brown

Cleveland Orenthal Brown, Sr. on animaatiohahmo televisiosarjassa Family Guy ja sen spin-off-sarjassa The Cleveland Showhttp://www.deadline.com/interstitial/?ref=http%3A%2F%2Fwww.deadline.com%2F2008%2F04%2Fprimetime- pilot-panic-the-hot-shows%2Fhttp://www.variety.com/article/VR1117985081. Family Guy -sarjassa hän on sivuhahmo ja Peter Griffinin ystävä The Cleveland Show'ssa päähenkilö. Clevelandin ääninäyttelijänä toimi Mike Henry vuoteen 2021 asti. Clevelandin uusi ääninäyttelijä on Arif Zahir vuodesta 2021 lähtien. ==Hahmo== Cleveland on luonteeltaan hyvin rauhallinen ja tyyni. Hän puhuu lähes aina hitaalla ja monotonisella äänellä. Family Guyssa Clevelandilla oli alun perin Loretta-niminen vaimo, josta hän myöhemmin erosi Lorettan uskottomuuteen. Heillä on yhdessä poika, Cleveland Brown junior. Loretta menehtyy myöhemmin sarjan ulkopuolella. The Cleveland Show'ssa Clevelandilla on uusi vaimo Donna, jolla on kaksi lasta aiemmasta avioliitostaan. The Cleveland Show'n aikana Cleveland ei esiintynyt Family Guyssa, mutta spin-offin päätyttyä Cleveland palasi perheensä kanssa Family Guyhyn. Palattuaan Quahogiin Cleveland on ollut töissä postilla, jossa hänellä on useita eri työtehtäviä. == Lähteet == Luokka:Piirroshahmot Luokka:Family Guy -hahmot
Charles Watson-Wentworth

Charles Watson-Wentworth (13. toukokuuta 1730 – 1. heinäkuuta 1782) Rockinghamin markiisi, oli brittiläinen poliitikko, joka toimi maansa pääministerinä kahteen otteeseen: 1765–1766 ja kesällä 1782. Watson-Wentworth otti paikkansa ylähuoneessa heti täysi-ikäiseksi tultuaan, kun hänen isänsä oli kuollut edellisenä vuonna. Vuonna 1765 hänen ystävänsä Cumberlandin herttua oli hallitustunnustelijana, ja tämä pyysi Watson-Wentworthia pääministeriksi. Tämä suostui enemmänkin velvollisuudentunnosta kuin vallanhimosta, ja viihtyi paremmin maatilallaan Yorkshiressä ja hevoskilpailussa. Maaliskuussa 1782 edellinen pääministeri kuoli, ja Watson- Wentworth nousi pääministeriksi suurimman parlamenttiryhmän johtajana. Toisella pääministerikaudellaan Watson-Wentworth avasi rauhanneuvottelut Amerikan kapinoivien siirtokuntien kanssa ja aloitteli poliittisia uudistuksia, mutta kuoli äkillisesti influenssaan.The official site of the Prime Minister’s Office Viitattu 18.9.2009 == Lähteet == Luokka:Yhdistyneen kuningaskunnan pääministerit Luokka:Brittiläiset markiisit Luokka:Vuonna 1730 syntyneet Luokka:Vuonna 1782 kuolleet
Karatšai-Tšerkessian lippu

Karatšai-Tšerkessian lippu on Venäjään kuuluvan Karatšai-Tšerkessian tasavallan tunnus. Se hyväksyttiin 3. helmikuuta 1994 ja sen mittasuhteet ovat 1:2. Malliltaan lippu on horisontaalinen trikolori väreiltään ylhäältä alas sininen, vihreä ja punainen. Lipun värit symboloivat rauhaa, hyviä aikomuksia ja rauhallisuutta (sininen); luontoa, hedelmällisyyttä ja vaurautta (vihreä) sekä nuoruutta, viisautta, kohtuullisuutta ja kansojen yhtenäisyyttä (punainen). Lipun keskelle on kuvattu alueen korkein vuori Elbrus, jonka takana on loistavaa tulevaisuutta symboloiva nouseva aurinko. Luokka:Karatšai- Tšerkessia Luokka:Venäjän tasavaltojen liput
Bodycount

Bodycount on vuonna 1996 ilmestynyt Image Comicsin kustantama 4-osainen Turtles-sarjakuva, jossa seikkailevat Casey Jones ja Raphael. Alun perin sen oli määrä ilmestyä vuonna 1994, mutta lokakuussa Mirage Studiosin julkaisema Casey Jones & Raphael jäi yhden mittaiseksi minisarjakuvaksi.Casey Jones & Raphael (1994) Comic Book DB Viitattu 18.9.2009 Myöhemmin Eastman sai valmiiksi keskeneräiseksi jääneen tarinansa yhdessä Simon Bisleyn kanssa, jonka kustansi Image Comics. Vuonna 2008 sarjakuva julkaistiin uusintapainoksena kovakantisena Metal Mammothin kustantamana Heavy Metal -lehden erikoisnumerona.Bodycount (1996) - HC Comic Book DB Viitattu 18.9.2009 ==Juoni== Casey Jones ja Raphael joutuvat keskelle hongkongilaisen pomon Dongin suunnitelmaa, jossa hän yrittää tapattaa kolme palkkasoturiaan. Heistä kolmas naispuolinen Midnight on juuri pakenemassa Johnny Woo Woota, kun Jones joutuu kapakkatappelun päätteeksi pihalle ja törmää naiseen. Hetkeä myöhemmin hän sekaantuu uudelleen naisen mukaan, kun Johnny Woo Woon rikollisryhmä jahtaa kyseistä naista, Midnightia. Woo Woo saa kuitenkin seuraa kun Raphael ilmaantuu paikalle pelastamaan Jonesin ja Midnightin. Pian kolmikko pakenee paikalta ja päättää lähteä Midnightin suojapaikkaan. Pakomatka kuitenkin osoittautuu erittäin väkivaltaiseksi, kun Johnny Woo Woo tappaa kaikki tielleen joutuneet ihmiset, jotka hidastavat tavalla tai toisella hänen tehtäväänsä tappaa Midnight. ==Lähteet== Luokka:Teini-ikäiset mutanttininjakilpikonnat -sarjakuvat Luokka:Sarjakuvalyhytsarjat
Elijah Burke

Elijah Burke (s. 11. huhtikuuta 1978) on yhdysvaltalainen showpainija, joka esiintyi ennen WWE:ssä. Hän työskentelee nykyisin TNA:lle ja käyttää nimeä "The Pope" D'Angelo Dinero. ==Lähteet== * Online World of Wrestling ==Aiheesta muualla== * Helium.com Luokka:Yhdysvaltalaiset showpainijat Luokka:Vuonna 1978 syntyneet Luokka:Elävät henkilöt
Tv1

Tv1 tai TV1 tarkoittaa seuraavia asioita: * Yle TV1, Yleisradion omistama televisiokanava * TV1 (Ruotsi), nykyinen SVT1 * TV1 Kansainvälinen musiikki, Yleisradion TV1:een vuonna 1993 perustettu tuotantoryhmä * Väliraskas tavarajunaveturi Tv1.
Jättipuupistiäinen

Jättipuupistiäinen (Urocerus gigas, syn. Sirex gigas) on puupistiäisten heimoon kuuluva hyönteinen. Jättipuupistiäinen vahingoittaa mänty- ja kuusipuutavaraa. Suomessa lajia esiintyy koko maassa. == Ulkonäkö ja koko == Jättipuupistiäisen pituus ilman munanasetinta on 12–40 mm. Naaras on ampiaismainen, takaruumiissa leveät keltaiset poikkijuovat, kaksi keltaista niskatäplää ja lähes takaruumiin mittainen munanasetin. Koiras on pienempi kuin naaras. Koiraalla on myös kaksi keltaista niskatäplää, mutta takaruumis sillä on punertavanruskea ja tummakärkinen. Jättipuupistiäisen toukat ovat harmaanvalkeita ja niiden peräpäässä on lyhyt ruskea piikki. == Levinneisyys == Jättipuupistiäinen elää Euroopassa, Aasiassa ja Pohjois-Amerikassa. Se on levinnyt ihmisen mukana Kiinaan ja Chileen. Suomessa lajia esiintyy koko maassa. == Elintavat == Jättipuupistiäinen ja sinipuupistiäinen (Sirex juvencus) ovat kaksi Suomen yleisintä havupuutavaraa vahingoittavaa puupistiäislajia. Jättipuupistiäiset parveilevat heinäkuussa ja muninta jatkuu aina syyskuulle asti. Naaras tekee pitkällä neulanohuella munanasettimellaan puun kuoren läpi reiän syvälle puuhun, jonne se laskee munansa. Jättipuupistiäisen toukat syövät puuta 2–5 vuotta kaivertaen puuhun pitkiä jopa läpi rungon ulottuvia risteileviä käytäviä. Käytävät ovat täynnä hienojakoista, lähes pölymäistä, purua. Jättipuupistiäisen toukan ulkoloisena elää aitoporapistiäisen (Rhyssa persuasoria) toukka. Muita jättipuupistiäisen loisia ovat ainakin lapapistiäisten (Ibaliidae) heimoon kuuluvat Ibalia drewseni ja Ibalia leucospoides sekä ahmaspistiäisten (Ichneumonidae) heimoon kuuluva Rhyssa amoena. Jättipuupistiäisen saalistajia ovat ainakin käpytikka (Dendrocopos major) ja palokärki (Dryocopus martius).Centre for Agriculture and Biosciences International (CABI): Urocerus gigas (horntail, sawfly, banded) Jättipuupistiäisen lisääntymistä rajoittaa nykyisin myös nopea puun kierto. == Lähteet == *Metla: Jättipuupistiäinen (Urocerus gigas) *Luonnontieteellinen keskusmuseo: Jättipuupistiäinen (Urocerus gigas) *Lars- Henrik Olsen, Jakob Sunesen, Bente Vita Pedersen: Murkkuja ja mehiläisiä metsien pikkueläimiä, (Suomentanut Aino Ahonen), WSOY, 1997, ISBN 951-0-21393-4 === Viitteet === == Aiheesta muualla == *Laji.fi: Jättipuupistiäinen (Urocerus gigas) *Pherobase: Semiochemicals of Urocerus gigas, the Yellow-horned horntail Luokka:Sahapistiäiset
Marina Horka

Marina Horka (, ) on pienehkö Valko-Venäjän kaupunki ja Puhavitskin piirin (, ) keskus. Kaupunki sijaitsee Minskin alueella, maanteitse runsas 60 kilometriä Minskin keskustasta kaakkoon. Marina Horkassa asui vuoden 2009 väestönlaskennan aikaan 21 446 henkeä, Puhavitskin piirissä kaikkiaan 69 427\. Piirin asukkaista kaupunkilaisiksi luetaan Marina Horkan kaupungin väestön lisäksi kolmen kaupunkimaisen taajaman asukkaat: Praudzinski (2 408 as.), Rudzensk (2 806 as.) ja Svislatš (3 920 as.). Minskistä Homeliin (Gomel) johtavan valtatien (M5 eli eurooppatie ) rinnalla samansuuntainen rautatie on kaupungin kantavia liikenneyhteyksiä. Minskin lähiliikenteen junat pysähtyvät useilla piirin asemilla ja seisakkeilla. ==Historia== Marina Horka sijaitsee alueella, joka kuului dregovitšien heimolle ja myöhemmin Polatskin ruhtinaskunnalle, tämän jälkeen Liettuan suuriruhtinaskunnalle. Vuonna 1793 Marina Horka liitettiin Puolan toisen jaon seurauksena osaksi Venäjän keisarikuntaa, jonka puitteissa se kuului Minskin kuvernementtiin. Neuvostovallan aika alkoi Marina Horkassa marraskuussa 1917. Helmikuussa 1918 Saksan armeija miehitti Marina Horkan, mutta saman vuoden joulukuussa Puna- armeija valtasi sen takaisin. Marina Horkasta tuli Valko-Venäjän SNT:n osa. Toisen maailmansodan aikana Marina Horka oli Saksan miehittämänä 28. kesäkuuta 1941 ja 3. heinäkuuta 1944 välisenä aikana. Периоды оккупации населенных пунктов Беларуси ==Lähteet== == Aiheesta muualla== * Pukhovitsin piirihallinnon sivu Marina Horkasta * Wikimapia satelliittikuva kaupungista, kohteiden selitys pääosin tai * BYcity.org - kaupungin lyhyt kuvaus * Минское отделение Белорусской железной дороги - Выберите станцию - Minskin lähijunien sivusto reitteineen ja aikatauluineen - Marina Horkan pääaseman (Пуховичи, Puhovitši) aikataulut (Valko-Venäjän rautateiden Minskin osasto) * Valokuvia ja ajoitus joistain kaupungin rakennuksista * SOS-lapsikylähanke Marina Horkassa Luokka:Minskin alueen kaupungit
Frederick North

Frederick North eli lordi North (13. huhtikuuta 1732 – 5. elokuuta 1792) oli brittiläinen poliitikko, joka toimi maansa pääministerinä 12 vuoden ajan 1770–1782. Northin hallituskaudella Britannia menetti siirtokuntansa Amerikassa.The official site of the Prime Minister’s Office Viitattu 18.9.2009 Pääministerikautensa ensimmäisten viiden vuoden aikana lordi North perusti vakaan hallituksen, ratkoi kotimaan ongelmia ja aloitti taloudellisia uudistuksia. Vuodesta 1775 alkaen häntä työllistivät kasvavassa määrin Pohjois-Amerikan siirtokuntien ongelmat. == Lähteet == == Aiheesta muualla == *Victorian Web Luokka:Yhdistyneen kuningaskunnan pääministerit Luokka:Vuonna 1732 syntyneet Luokka:Vuonna 1792 kuolleet Luokka:Oxfordin yliopiston kanslerit
Burjatian lippu

Burjatian lippu on Venäjään kuuluvan Burjatian tasavallan tunnus. Se otettiin käyttöön 29. lokakuuta 1992 ja sen mittasuhteet ovat 1:2. Lipussa on kolme vaakaraitaa väreiltään sininen, valkoinen ja keltainen. Sininen raita on kaksi kertaa paksumpi kuin muut raidat. Lipun sininen väri on burjaattien kansallisväri ja se symboloi myös rehellisyyttä ja uskollisuutta (erään tulkinnan mukaan sininen symboloi taivasta ja Baikaljärveä). Valkoinen symboloi korkeaa moraalia, onnea, rauhaa, hyvinvointia, rauhallisuutta, yhtenäisyyttä ja eheyttä. Väriyhdistelmä sininen-valkoinen viittaa myös Venäjän lippuun. Keltainen symboloi vapautta ja vaurautta, kuten myös lamalaisuutta ja buddhalaisuutta. Sinisessä raidassa on soyombo-symboli, johon on kuvattu kolmiliekkinen tulen liekki, aurinko ja kuu. Tulenliekin kolme kielekettä symboloivat menneisyyttä, nykyisyyttä ja tulevaa. Aurinkoa pidetään elämän lähteenä ja kuu on burjaattien kunnioituksen kohde. lippu Luokka:Venäjän tasavaltojen liput
Viinikumi

Viinikumit ovat venyviä ja kiinteitä makeisia. Nimestään huolimatta makeiset eivät sisällä viiniä. Viinikumit valmistetaan liivatteesta, sekoitettuna makeutusaineisiin, aromeihin sekä väriaineisiin. Viinikumimakeisia valmistavat esim. Haribo ja Trebor Bassett. Luokka:Makeiset
William Pitt

William Pitt (15. marraskuuta 1708 – 11. toukokuuta 1778) oli brittiläinen whig-poliitikko, joka toimi maansa pääministerinä kahden vuoden ajan. Myös hänen poikansa William Pitt nuorempi nousi pääministeriksi. Pitt nousi suosioon alahuoneessa "tavallisena miehenä". Hän aloitti alahuoneessa jo 1735, oli loistava puhuja ja käytti taitojaan toistuviin hyökkäyksiin pääministeri Robert Walpolea vastaan. Pitt oli suosittu ja vaikutusvaltainen poliitikko, joka käytännössä ohjasi hallitusta jo William Cavendishin ja Thomas Pelham- Hollesin pääministerikausien aikana. Pitt oli valtiosihteerinä (Secretary of State) ja siten käytännössä vastuussa sotatoimista seitsenvuotisen sodan aikana, ja oli hankkimassa emämaalle Intiaa, Kanadaa ja Länsi-Afrikkaa. Siksi häntä on pidetty yhtenä avainhenkilönä Brittiläisen imperiumin syntymisessä.The official site of the Prime Minister’s Office Viitattu 18.9.2009 Vuonna 1766, oman pääministerikautensa alkaessa hän sai Chathamin jaarlin arvonimen, mikä kuitenkin vähensi hänen arvostustaan alahuoneessa. Pittin hallitus, jonka vahvat miehet olivat Augustus FitzRoy ja Charles Townshend, teki suuria virheitä Amerikan siirtokuntien ja John Wilkesin tapauksen käsittelyssä. Se sääti veroja ja tulleja, joiden tarkoitus oli lisätä emämaan siirtokunnista saamaa hyötyä, mutta jotka johtivat kapinointiin ja tuonnin tyrehtymiseen. Lopulta Wilkesin ympärille noussut kuohunta kaatoi hallituksen. Wilkes esiintyi vapauttajana ja asettui ehdokkaaksi alahuoneeseen, hän sai valtavan äänivyöryn kerta toisensa jälkeen. Wilkes pidätettiin vanhojen rikkeidensä takia ja kyseisen vaalipiirin äänestys määrättiin uusittavaksi neljä kertaa. Tämä heikensi hallitusta ja oikeusjärjestelmän uskottavuutta, ja sai monet alueet vaatimaan parlamentin hajottamista ja uusintavaaleja. Pitt erosi pääministerin tehtävistä, ja FitzRoystä tuli seuraava pääministeri. Vuonna 1778 Pitt sai sairauskohtauksen ylähuoneessa ja kuoli neljä päivää myöhemmin. == Lähteet == ==Aiheesta muualla== Luokka:Yhdistyneen kuningaskunnan pääministerit Luokka:Vuonna 1708 syntyneet Luokka:Vuonna 1778 kuolleet
Vuosituhat

Vuosituhat (monissa muissa kielissä millennium) on tuhannen vuoden jakso, erityisesti jokin ajanlaskun tuhatluku. == Kalentereissa == Länsimainen ajanlasku lasketaan Jeesuksen syntymävuodesta (vuoden oikeellisuudesta on ollut kuitenkin kiistaa), tällöin vuodet 1-1000 olivat ensimmäinen vuosituhat, vuodet 1001-2000 toinen vuosituhat ja vuodesta 2001 lähtien on ollut kolmas vuosituhat ajanlaskun alusta. Vuotta 0 (nolla) ei ole juliaanisessa eikä gregoriaanisessa ajanlaskussa. Juutalaisessa kalenterissa on meneillään jo kuudes vuosituhat. == Katso myös == *Vuosikymmen *Vuosisata *Ajanlasku == Aiheesta muualla == *Vuosikymmenen, -sadan ja -tuhannen ilmaiseminen; Kielikello 1/1996 *Vuosituhannen vaihtuminen ja päivämäärän merkitseminen; Kielikello 2/1997 Luokka:Seulonnan keskeiset artikkelit
Tägerwilen

Tägerwilen on kunta Koillis-Sveitsissä Thurgaun kantonissa Kreuzlingenin piirikunnassa (). Vakituisia asukkaita kunnassa oli vuoden 2019 lopussa 4 765, joista 37 prosenttia oli ulkomaalaisia. Kunnan pinta-ala on 11,58 neliökilometriä, josta maatalousmaata on 574 hehtaaria, metsää 428 hehtaaria, tuottamatonta maata yhdeksän hehtaaria ja vettä neljä hehtaaria. Asutuksen käytössä on 143 hehtaaria pinta-alasta. == Nähtävyydet == Kunnassa sijaitsee Castellin linna (), joka on saanut nykyisen muotonsa vuosien 1878 ja 1894 välillä. == Kuuluisia tägerwileniläisiä == Kasvitieteilijä ja enologi Hermann Müller (1850–1927) syntyi Tägerwilenissä. == Väkiluvun kehitys == Tägerwilenin väkiluvun kehitys vuodesta 1960 vuoteen 2019: Vuosi Väkiluku Vuosi Väkiluku 1960 1 650 2010 3 926 1970 2 225 2015 4 377 1980 2 224 2016 4 510 1990 2 737 2017 4 602 2000 3 295 2018 4 635 2005 3 379 2019 4 765 == Lähteet == * === Viitteet === == Aiheesta muualla == * Kunnan kotisivut Luokka:Thurgaun kunnat
Guben

Guben on 20 049 asukkaan (2008) kaupunki Saksassa, Brandenburgin osavaltiossa. Guben muodostaa kaksoiskaupungin Puolan puolella olevan Gubinin kanssa. Kaupunki jaettiin Neisse-joen mukaisesti vuonna 1945 Saksan ja Puolan kesken. == Historia == Guben sai kaupunginoikeudet vuonna 1235 Meissenin rajakreiviltä Heinrich III:lta. Guben kuului pitkään Saksiin ja Böömiin, kunnes se liitettiin Preussiin 1815. Toisen maailmansodan jälkeen Saksan ja Puolan raja vedettiin vuonna 1945 Oder–Neisse-linjan mukaan. Neissejoki jakoi kaupungin saksalaiseen ja puolalaiseen osaan. DDR:n presidentti Wilhelm Pieck oli syntyisin Gubenista. == Lähteet == == Aiheesta muualla == *Kaupungin kotisivut Luokka:Saksan kaupungit Luokka:Brandenburgin kunnat
Cape Dorset

Cape Dorset (, tavumerkeillä ᑭᙵᐃᑦ) on pikkukylä Kanadassa, Nunavutin territoriossa, Qikiqtaalukin alueella. Kylä sijaitsee Dorsetinsaarella olevalla Dorsetinniemellä, joka on yksi Kanadan arktistisista saarista. Kylän inuktikutinkielinen nimi Kinngait tarkoittaa korkeita vuoria. Kylän väkiluku on 1 236 (2006). Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Cape Dorsetin lentoasema. Kylää on myös sanottu inuiittitaiteen pääkaupungiksi. == Historia == Dorsetin saarelta löydettiin ensimmäiset paleoeskimojen Dorsetin kulttuurin jättämät merkit ja kulttuuri nimettiin sen mukaan. Dorsetin kulttuurin ihmiset elivät alueella tiettävästi 1000-luvulta eaa. 1100-luvulle jaa. Kehittyneempi eskimojen Thulen kulttuuri syrjäytti Dorsetin kulttuurin ehkä väkivaltaisesti. Niinpä nykyisin Cape Dorsetissa elävät inuiitit ovat myöhemmän Thulen kulttuurin jälkeläisiä. Dorsetinniemen nimesi 24. syyskuuta 1631 kapteeni Luke Fox, brittiläisen Edward Sackvillen, Dorsetin 4. jaarlin kunniaksi, joka oli Foxin luoteisväylää etsineen tutkimusmatkan yksi rahoittaja. Hudson’s Bay Company perusti alueelle kauppa-aseman vuonna 1913. == Lähteet == == Aiheesta muualla == Luokka:Nunavutin kylät ja kaupungit Luokka:Nunavutin kunnat
Slimane Raho

Slimane Raho (, s. 20. lokakuuta 1975 Oran, Algeria) on algerialainen entinen jalkapalloilija. Laitapuolustaja pelannut Raho pelasi koko uransa Algerian pääsarjassa, jossa hän voitti neljä Algerian mestaruutta. ==Ura== Raho aloitti uransa junioritasolla vuonna 1986 ASPTT Oranissa, ja sittemmin edusti vuosien 1988-1992 aikana USM Orania ja AST Orania. Siirryttyään ammattilaiseksi Raho jatkoi synnyinkaupunkinsa eri joukkueiden edustamista aina vuoteen 1998 asti, jonka jälkeen hän siirtyi JS Kabylieen. Seuran riveissä Raho voitti kahdesti Algerian mestaruuden vuosina 2004 ja 2006. Lisäksi hän juhli kolmesti CAF Cuppia. Kauden 2005-2006 päätteeksi Raho siirtyi ES Sétifiin vuonna 2006, jossa hän voitti kaksi Algerian mestaruutta lisää. Raho päätti uransa kaudella 2010–2011. ==Saavutukset== *CAF Cup: 2000, 2001, 2002 *Algerian mestaruus: 2004, 2006, 2007, 2009 *Arabian Mestarien liiga: 2007, 2008 *Algerian cup: 2010 ==Lähteet== Luokka:Algerialaiset jalkapalloilijat Luokka:Vuonna 1975 syntyneet Luokka:Elävät henkilöt
Lapinkeltaperhonen

Lapinkeltaperhonen (Colias hecla) on kaaliperhosten heimoon ja keltaperhosten alaheimoon kuuluva keskikokoinen päiväperhonen. Laji esiintyy holarktisella alueella. Suomen lajien uhanalaisarvioinnissa 2010 se on luokiteltu vaarantuneeksi (VU)Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 430–470. == Koko ja ulkonäkö == Fennoskandian pohjoisosissa esiintyvän alalajin Colias hecla sulitelma etusiiven pituus on yleensä 20–24 mm. Suomessa on mitattu siipien kärkiväliksi 35,5–47,0 mm. Naaraat ovat keskimäärin koiraita kookkaampia. Siipien yläpinnan pohjaväri on koiraalla kirkkaan oranssinvärinen, naaraalla yleensä hieman vaaleampi oranssi. Siivissä on yläpuolella musta reunajuova, jossa koiraalla on siipien pohjavärin värisiä suonia ja keltaisia hajasuomuja, naaraalla reunajuovassa on suonten välisiä keltaisia täpliä, jotka ovat usein venyneet suonten suuntaisiksi. Takasiiven yläpuoli on naaraalla harmaakehnäinen. Molemmilla sukupuolilla on takasiiven yläpuolella punainen diskoidaalitäplä, joka takasiiven alapuolella on valkoinen ja punareunainen. == Levinneisyys ja lentoaika == Lapinkeltaperhonen esiintyy sirkumpolaarisesti Euroopan pohjoisosissa, Aasian koillisosissa, Pohjois-Amerikan pohjoisosissa ja Grönlannissa. Pohjois-Euroopassa laji esiintyy Skandien vuoristossa 65° pohjoispuolella Finnmarkiin asti, mutta puuttuu Finnmarkin ja Suomen Lapin itäosista. Suomessa lapinkeltaperhonen esiintyy Enontekiön Kilpisjärven alueen tuntureilla ja Tenojoen varrella. Kilpisjärven alueen tuntureilla se on laajalle levinnyt ja runsas.Panu Välimäki, Kalle Männistö & Jari-Pekka Kaitila: Katsaus Enontekiön uhanalaisiin tunturiperhoslajeihin ja tunturiperhosseurannan esiintymisaluehavaintoihin vuosina 2008–2011. Baptria, 2011, 36. vsk, nro 3, s. 83-84\. Suomen Perhostutkijain Seura. Fennoskandiassa esiintyvän alalajin lentoaika on kesäkuun loppupuolelta heinäkuun loppuun. Suomessa paras lentoaika on keskimäärin heinäkuun ensimmäinen puolisko.http://www.insects.fi/Lepidoptera/Pieridae/Colias/hecla/Colias%20hecla.htm == Elinympäristö ja elintavat == Lapinkeltaperhosen elinympäristöä ovat tundra ja tuntureilla koivuvyöhykkeen yläpuoliset niityt, tunturipaljakka sekä joenvarsihietikot. Laji talvehtii keskenkasvuisena toukkana, joskus toukan kehitys voi viedä kaksi vuotta. Koska poro syö mielellään toukan ravintokasveja, laji saattaa kärsiä porojen liikalaidunnuksesta. == Ravintokasvi == Toukan ravintokasveja ovat peuranvirna (Astragalus frigidus) ja tunturikurjenherne (Astragalus alpinus). Lisäksi kasvatuksessa toukka on syönyt valkoapilaa (Trifolium repens). == Lähteet == * * ===Viitteet=== == Aiheesta muualla == *LuontoPortti: Lapinkeltaperhonen (Colias hecla) *Suomen Perhoset: Lapinkeltaperhonen *Iltalehti: Lapinkeltaperhonen (Colias hecla) *UniProt, Taxonomy: Colias hecla Luokka:Kaaliperhoset
Byh’au

Byh’au (, Bychaŭ) eli Byhov (, , , ) on pienehkö kaupunki ja hallintoalueen keskus Valko-Venäjän Mahiljoun maakunnassa, Dneprin länsirannalla, Mahiljousta etelään Homelia (Gomel) kohti vievän junanradan varrella. Maanteitse Byh’aun pohjoispuolella sijaitsevaan Mahiljouhun on 46 kilometrin matka. Byh’aun kaupungin asukasluku oli vuoden 2009 väestönlaskennassa 17 031 ja koko maaseutuvaltaisen Byh’auskin hallintoalueen 35 148. Satelliittikuvassa kaupungin länsireunalla näkyy (vanha) sotilaslentokenttä. Valko-Venäjän kaakkoisosiin kuuluvana alueena Byh’aun piirin talouselämä ja maatalous ovat kärsineet merkittävästi vuoden 1986 Tšernobylin ydinvoimalakatastrofin vaikutuksista. Vuoden 1996 yhteenvetokartan mukaan kaukokulkeuman tuoman cesium-137:n aktiivisuus oli Byh’aun ympäristössä pääsääntöisesti yhä välillä 37–555 kBq/m², mistä syystä merkittävä osa piirin pinta-alasta kuului tuolloin säännöllisen radioaktiivisuusseurannan piiriin. == Historia == Kaupungissa oli aikoinaan vahva Dneprin liikennettä valvonut Byh’aun linnoitus, jonka rakentaminen alkoi 1590-luvulla. Liettuan suuriruhtinaskunnassa sijainnut, Puolan kuninkaan luvalla kohonnut kivilinnoitus korvasi aiemmin jokilinnoituksille tyypillisen puisen suojavarustuksen. Strategisen merkityksensä vuoksi mahtaviksi kohonnut linnoitus joutui Puolan ja Venäjän välisen sodan 1654–1667 aikana piiritykseen (1659), jossa linnoitus kärsi merkittäviä vaurioita. Kohta seuranneen Pohjan sodan aikana Pietari Suuren joukot pitivät linnaa tukikohtanaan vuosia ja pois lähtiessään räjäyttivät sen bastionit. Nykyään linnoituksen jäänteet ovat suurelta osin sään armoilla. == Lähteet == == Aiheesta muualla == * Br 3.4 b to be allotted to restore the Bykhov Castle (2/2014) (mogilev-region.gov.by) * Lyhyt kuvaus kaupungista (BYcity.org) * Byh’aun kaupunkikartta (BYcity.org) * WikiMapia karttalinkki Byh’aun alueesta, kohteiden selitykset pääosin tai * Bykhov - Kansallisen matkailutoimiston yhteenveto * Kuvia Byh’aun linnoituksesta tai (radzima.org) * Neuvostoliiton aikaista topografiakarttaa 1:100 000 ja 1:200 000 alueesta * Valko-Venäjän Ilmatieteen laitoksen sääennuste Byh’aun kaupunkiin (pogoda.by) * Valko-Venäjän juna-aikatauluja * Valokuvia Byh’austa * Kuvia kaupungin vanhoista rakennuksista Luokka:Mahiljoun alueen kaupungit
Luke Fox

Luke Fox (sukunimi esiintyy myös kirjoitusasussa Foxe; 20. lokakuuta 1586 Kingston upon Hull, Englanti – 15. heinäkuuta 1636) oli englantilainen arktisten alueiden tutkimusmatkailija. Hänen päätarkoituksenaan oli löytää luoteisväylä Atlantilta Tyynellemerelle. Luke syntyi vuonna 1586 Kingston upon Hullin kaupungissa Yorkshiressä. Hän meni naimisiin Anne Barnardin kanssa vuonna 1613. Tiettävästi heille ei syntynyt lapsia. Nuoruudestaan saakka Luke oli kiinnostunut navigoinnista ja luoteisväylän löytämisestä. Hän kartoitti suuren osan Hudsoninlahtea, Foxen altaan, Foxenkanavan ja Foxenniemimaan, mutta ei onnistunut löytämään etsimäänsä reittiä. Fox nimesi kaikkiaan 27 maantieteellistä paikkaa, joista monet kantavat edelleen hänen nimeään. == Lähteet == Luokka:Englantilaiset tutkimusmatkailijat Luokka:Vuonna 1586 syntyneet Luokka:Vuonna 1636 kuolleet
Clyde River

Clyde River, (tavumerkeillä ᑲᖏᖅᑐᒑᐱᒃ) on pikkukylä Kanadassa Nunavutin territoriossa, Qikiqtaalukin alueella. Kylä sijaitsee Baffininsaaren koillisrannalla, joka on Kanadan arktisten saarten suurin ja itäisin saari. Kylän väkiluku on 820 (2006). Clyde River sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Clyde Riverin lentoasema. == Lähteet == Luokka:Nunavutin kylät ja kaupungit Luokka:Nunavutin kunnat Luokka:Baffininsaari
Altain lippu

Altain lippu on Venäjään kuuluvan Altain tasavallan tunnus. Se hyväksyttiin 3. toukokuuta 1992 mittasuhteilla 1:2. 29. kesäkuuta 1994 mittasuhteet vaihdettiin 2:3 ja 24. huhtikuuta 2004 mittasuhteet vaihdettiin uudelleen 1:2. Lippu koostuu neljästä vaakasuorasta viivasta väreiltään ylhäältä alas valkoinen, sininen, valkoinen ja sininen. Ylimmän valkoisen raidan mittasuhteet ovat 2:3 lipun korkeudesta, keskimmäisten sinisen ja valkoisen raitojen mittasuhteet ovat 1:25 lipun korkeudesta ja alimman sinisen raidan mittasuhteet ovat 1:4 lipun korkeudesta. Siniset raidat symboloivat puhtautta, taivasta, vuoria ja altain jokia ja järviä. Valkoiset raidat symboloivat ikuisuutta, jälleensyntymistä, rakkautta ja kansan suostumusta tasavallan sisällä. Väriyhdistelmä sininen ja valkoinen symboloi Altain kuulumista Venäjään. == Lähteet == Luokka:Altain tasavalta Luokka:Venäjän tasavaltojen liput
Mordvan lippu

Mordvan lippu on Venäjälle kuuluvan Mordvan tasavallan tunnus. Se hyväksyttiin 30. maaliskuuta 1995 ja sen mittasuhteet ovat 1:2. Lippu on jaettu kolmeen vaakaraitaan väreiltään ylhäältä alas punainen, valkoinen ja sininen. Punaisen ja sinisen raidan mittasuhteet ovat 1:4 lipun korkeudesta ja valkoisen 1:2 lipun korkeudesta. Lipun värit ovat panslaavilaiset värit ja lipun keskellä on punainen kahdeksansakarainen kannuksenpyörä, joka symboloi aurinkoa. Kannuksenpyörä on jaettu neljään osaan symboloiden mordvalaisten neljää heimoa. Luokka:Mordva Luokka:Venäjän tasavaltojen liput
Tunturikeltaperhonen

Tunturikeltaperhonen (Colias tyche) on kaaliperhosten heimoon ja keltaperhosten alaheimoon kuuluva keskikokoinen päiväperhonen. Laji esiintyy holarktisella alueella. Tunturikeltaperhosesta on käytetty synonyymiä Colias nastes ja näitä kahta kuvataan toisinaan erillisinä lajeina. == Koko ja ulkonäkö == Fennoskandian pohjoisosissa esiintyvän alalajin etusiiven pituus on yleensä 21–24 mm. Suomessa on mitattu siipien kärkiväliksi 36–45 mm. Siipien yläpuolen pohjaväri on kellan- tai vihertävänvalkoinen. Siipisuonet ovat mustat ja erottuvat selvästi. Etusiiven yläpuolella on harmaanruskea submarginaalijuova, jossa olevat pohjaväriset täplät ovat sulautuneet yhteen. Takasiiven yläpuolella on pieni diskoidaalitäplä. Naaraalla on takasiiven yläpuolella usein jonkun verran enemmän tummaa kehnää kuin koiraalla, siipien submarginaalijuova on leveämpi ja sen täplät erillisempiä. == Levinneisyys ja lentoaika == Tunturikeltaperhonen esiintyy sirkumpolaarisesti Fennoskandian pohjoisosissa, Novaja Zemljalla, Siperian pohjoisosissa, Pohjois-Amerikan pohjoisosissa ja Grönlannissa. Fennoskandian pohjoisosien alalaji Colias tyche werdandi esiintyy Skandien vuoristossa 66° pohjoispuolella. Suomessa laji esiintyy ainoastaan Enontekiön Kilpisjärven alueen korkeimmilla tuntureilla, etenkin Saanalla ja Mallalla, joilla se on jopa runsas.Panu Välimäki, Kalle Männistö & Jari-Pekka Kaitila: Katsaus Enontekiön uhanalaisiin tunturiperhoslajeihin ja tunturiperhosseurannan esiintymisaluehavaintoihin vuosina 2008-2011\. Baptria, 2011, 36. vsk, nro 3, s. 86. Suomen Perhostutkijain Seura. Lentoaika on Fennoskandian alalajilla kesä–heinäkuussa. Suomessa paras keskimääräinen lentoaika on kesäkuun lopulta heinäkuun puoliväliin.http://www.insects.fi/Lepidoptera/Pieridae/Colias/tyche/Colias%20tyche.htm == Elinympäristö ja elintavat == Fennoskandian alalajin elinympäristöä ovat tunturien koivuvyöhykkeen yläpuoliset tunturiniityt ja tunturipaljakoiden niittymäiset kohdat yleensä 500 metrin yläpuolella. Laji talvehtii keskenkasvuisena toukkana. == Ravintokasvi == Toukan ravintokasveja ovat peuranvirna (Astragalus frigidus) ja tunturikurjenherne (Astragalus alpinus). Lisäksi kasvatuksessa toukka on syönyt valkoapilaa (Trifolium repens). == Lähteet == * * *Luonnontieteellinen keskusmuseo – Colias tyche *Luonnontieteellinen keskusmuseo – Colias nastes *Butterflies and Moths of North America – Colias tyche *Butterflies and Moths of North America – Colias nastes ===Viitteet=== == Aiheesta muualla == *LuontoPortti: Tunturikeltaperhonen (Colias werdandi) *Suomen Perhoset: Tunturikeltaperhonen *Perhosopas: Tunturikeltaperhonen (Colias tyche) *UniProt, Taxonomy: Colias tyche Luokka:Kaaliperhoset
V (vuoden 2009 televisiosarja)

V on yhdysvaltalainen scifi-televisiosarja vuodelta 2009. ==Tuotanto== Sarja perustuu Kenneth Johnsonin luomaan 1980-luvun televisiosarjaan V. Uutta V-sarjaa on kehittänyt tuottaja Scott Peters. Sarjan ensimmäinen jakso esitettiin Yhdysvalloissa ABC-kanavalla 3. marraskuuta 2009ABC - VEntertainment Weekly ABC Books "V" for November 3rd ja sarjan päätösjaksoksi jäänyt toisen kauden viimeinen jakso esitettiin 15. maaliskuuta 2011http://www.tvguide.com/tvshows/v-2011/episode-10-season-2/mothers- day/297516. ABC peruutti sarjan 13. toukokuuta 2011.http://www.tvline.com/2011/05/breaking-abc-cancels-brothers-sisters- and-v/ Suomessa sarja alkoi MTV3:lla 12. lokakuuta 2010.MTV3 - V ==Tarina== Ulkoavaruudesta tulleet Vierailijat saapuvat maapallolle valtavilla lentävillä aluksilla. Heidän johtajansa Anna vakuuttaa Vierailijoiden olevan rauhan asialla, mutta he aikovat oikeasti valloittaa planeetan. Terrorismin vastaiseen yksikköön kuuluva FBI-agentti Erica Evans saa selville suunnitelman ja liittyy Vierailijoita vastustavaan liikkeeseen, johon kuuluvat myös mm. katolinen pappi Jack Landry ja Annalle selkänsä kääntänyt Vierailija Ryan. Tilanne vaikeutuu entisestään, kun Erican poika Tyler alkaa tapailla Annan tytärtä Lisaa ja Anna haluaa saada Tylerin ja muita ihmisiä vakoojikseen. ==Näyttelijät ja hahmot== ==Katso myös== *V (vuoden 1984 televisiosarja) ==Lähteet== ==Aiheesta muualla== * Sarjan virallinen sivusto * V MTV3:n sivuilla * * V TV.com-sivustolla Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset scifi-sarjat Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset scifi-sarjat Luokka:ABC:n televisio-ohjelmat
Marin tasavallan lippu

Marin tasavallan lippu on Venäjään kuuluvan Marin tasavallan tunnus. Nykyinen lippu on jo kolmas, ja sen Marin tasavallan parlamentti hyväksyi 1. heinäkuuta 2011. Siinä on valkoisella pohjalla karhuvaakuna ja tangonpuoleisessa reunassa punaruskea ornamenttikuvio. Alkuperäinen lippu otettiin käyttöön 3. syyskuuta 1992, ja lipun myöhempi versio 30. marraskuuta 2006. Lipun mittasuhteet ovat 2:3. Tämä lippu on jaettu kolmeen vaakaraitaan väreiltään sininen, valkoinen ja tummanpunainen. Valkoinen raita on muita raitoja hieman korkeampi. Keskellä on marilainen ristikuvio. Lipun keskellä olevalle kuviolle on useita tulkintoja: *arkaaisen maanviljelykulttuurin tyylitelty aurinko, hedelmällisyyden, elämän ja ikuisuuden lähde *kuvion punaruskea väri saattaa viitata vanhaan marien tarinaan, jonka mukaan elämä on peräisin ruskeasta savesta, jota ylijumala Kugu Jumo antoi veljelleen tämän uidessa alkumeressä *Marin tasavallan muodostavat neljä heimoa Luokka:Marin tasavalta Luokka:Venäjän tasavaltojen liput
Rakkauden painovoima

Rakkauden painovoima (Defying Gravity) on monikansallisesti tuotettu sci-fi- televisiosarja vuodelta 2009. Sarjan tuottajayhtiöt ovat BBC, Fox Television Studios, Omni Film Productions, CTV Television Network, SPACE ja ProSieben. James Parriottin luoman sarjan ensimmäinen osa esitettiin 2. elokuuta 2009 ABC ja CTV kanavilla. Sarjan teko lopetettiin 13 jakson jälkeen loppusyksystä 2009. Suomessa sarjaa esitti 23. syyskuuta 2009 alkaen TV5. Sarjasta esitettiin Suomessa kaikki tehdyt 13 jaksoa. Vuoteen 2052 sijoittuva sarja kertoo Antares-retkikunnan kuusi vuotta kestävästä avaruusmatkasta aurinkokunnan planeetoille ja ryhmän keskinäisistä ihmissuhteista viisivuotisen koulutuksen ja itse lennon aikana. Sarjan lopettamisen jälkeen ohjelman luoja James Parriott paljasti haastattelussa, kuinka sarja olisi edennyt. == Näyttelijät == == Lähteet == == Aiheesta muualla == * Luokka:2000-vuosikymmenen yhdysvaltalaiset scifi-sarjat Luokka:Brittiläiset scifi-sarjat Luokka:Saksalaiset televisiosarjat Luokka:Kanadalaiset scifi- sarjat Luokka:BBC:n televisio-ohjelmat Luokka:CTV:n televisio-ohjelmat Luokka:ProSiebenin televisio-ohjelmat Luokka:CTV Sci-Fi Channelin televisio- ohjelmat
Hakassian lippu

Hakassian lippu on Venäjään kuuluvan Hakassian tasavallan tunnus. Se hyväksyttiin 24. syyskuuta 2003, ja sen mittasuhteet ovat 1:2. Lippu on jaettu kolmeen yhtä suureen vaakasuoraan raitaan väreiltään ylhäältä alas sininen, valkoinen ja punainen. Vasemmassa reunassa on vihreä pystyraita. Aikaisemmin vaakaraitojen värit olivat ylhäältä alas valkoinen, sininen ja punainen, mutta niiden järjestystä vaihdettiin, jottei lippua sotketa Venäjän lippuun. Vaakasuorat raidat ja niiden värit symboloivat Hakassian kuulumista Venäjään. Vihreä symboloi ikuista elämää, taigaa, keväistä aroa, niittyjä, uudelleensyntymistä ja veljeyttä hakassien välillä. Vihreä on myös perinteinen Siperian symboli. Vihreässä raidassa oleva keltainen merkki viittaa alueelta löydettyihin auringon symboleihin. Luokka:Hakassia Luokka:Venäjän tasavaltojen liput
Volgogradin alueen lippu

Volgogradin alueen lippu on Venäjälle kuuluvan Volgogradin alueen tunnus. Se hyväksyttiin 18. syyskuuta 2000, ja sen mittasuhteet ovat 2:3. Lipussa on samat värit kuin Venäjän lipussa: valkoinen, sininen ja punainen. Lipun kaksi sinistä raitaa vasemmalla symboloivat alueen jokia Volgaa ja Donia. Lipun keskelle on kuvattu valkoinen Stalingradin taistelun muistoksi pystytetty Äiti synnyinmaa -patsas. ==Lähteet== Luokka:Volgogradin alue Luokka:Venäjän alueiden liput
Shoegazing

Shoegazing tai shoegaze on vaihtoehtorockin tyylisuuntaus, joka kehittyi Isossa-Britanniassa 1980-luvun loppupuolella. Tyylisuunnan nimi (suom. kenkiin tuijottelu) viittaa esiintyjien usein poissaolevaan olemukseen ja soittajien efektipedaaleihinsa keskittymiseen.All Music: Genre: Shoegaze. Luettu 19.9.2009. Shoegazingille ominaista on monien efektipedaalien käyttäminen kitaroissa sekä laulumelodiat, jotka sulautuivat soittimilla tuotettuihin omaperäisiin ääniin. 2000-luvulla kiinnostus tyylisuuntaa kohtaan on kasvanut jonkin verran, ja on syntynyt nu gaze -yhtyeitä, jotka ovat ottaneet vaikutteita shoegazingin lisäksi muun muassa elektronisesta ja indie rock -musiikista. == Tyyli ja alkuperä == Shoegazingille tyypillisiä seikkoja ovat särötetyt kitaraäänet (joskin myös puhtaampia ääniä käytetään runsaasti), borduna-tyyliset riffit ja "wall of sound" -tyylinen äänivalli, jossa kaikki instrumentit sulautuvat toisiinsa, pyrkien luomaan yhtenäisen äänimaiseman. Laulu ei monista muista pop- ja rockmusiikin genreistä poiketen ole korostuneessa asemassa, vaan toimii ikään kuin instrumenttina muiden joukossa. Yleensä se on silti selkeästi melodista. Lead-kitaramelodioita käytetään jonkun verran, mutta ne eivät ole kovin suuressa asemassa. Monissa shoegazingin vaikutteina toimineissa tyylisuunnissa käytetään rumpukonetta, mutta shoegazing-yhtyeissä on useimmiten oikea rumpali. Ensimmäisen kerran termiä shoegaze käytti Sounds-lehden arvostelija kommentoidessaan tuolloin uuden Moose-yhtyeen esiintymistä; yhtyeen laulaja Russel Yates luki kappaleiden sanoitukset esiintymislavan lattiaan teipatusta lapusta. Toinen musiikkilehti NME otti sittemmin termin vakituiseen käyttöön viitaten sillä shoegazing-yhtyeiden kitaristien taipumukseen keskittyä säätämään lattialla olevia efektilaitteitaan kappaleiden aikana. == Vaikutteet == Tyylisuunnan edelläkävijöiksi nimetään useimmiten Cocteau Twins" MBV, JAMC, Corgan, Coyne, Reznor in Shoegaze Doc" - media-artikkeli, The Jesus and Mary Chain ja My Bloody Valentine - tosin näidenkin yhtyeiden musiikkia on jälkeenpäin kutsuttu shoegazingiksi."Shoegazing - A Brief Overview" Ensimmäiset shoegaze-yhtyeet (kuten Chapterhouse, Lush, Moose, Ride ja Slowdive) ottivat suurissa määrin vaikutteita etenkin My Bloody ValentineltaAllmusicin genreartikkeli shoegazesta. Muut tyylisuunnan edustajat ovat nimenneet vaikutteikseen muun muassa The Velvet Undergroundin, Sonic Youthin, Hüsker Dün, Spacemenin, The Chameleonsin Exclaim! Sound of Confusion -artikkeli shoegazesta Luettu 19.9.2009, The Curen, Bauhausin Galaxie 500:n,All Music: Portable Galaxie 500. ja The SmithsinRevisiting Shoegaze -artikkeli, XLR8R n:o 123. 2000-luvulla shoegazingia edustavat esimerkiksi Autumn's Grey Solace ja Asobi Seksu. == Lähteet == == Aiheesta muualla == * Noise.fi-musiikkisivuston artikkeli tyylisuunnan nykyisistä edustajista Luokka:Rockin tyylilajit
Air Inuit

Air Inuit on lentoyhtiö pohjoisessa Kanadassa. Sen pääkonttori sijaitsee Montrealin suurkaupunkialueen Dorvalin kaupungissa Québecin provinssissa. Yhtiön kotikenttänä toimii Kuujjuaqin lentoasema, ja muita tärkeitä solmukohteita ovat Montrealin kansainvälinen lentoasema ja La Grande Rivièren lentoasema. Kaikkiaan yhtiöllä on 21 reittikohdetta pohjoisessa Kanadassa. Yhtiö kuljettaa lentorahtia ympäri Pohjois-Amerikkaa. == Kohteet == Air Inuitilla on reittiliikennettä seuraaviin kohteisiin. (päivitetty syyskuussa 2009: *Newfoundland ja Labrador **Wabush (Wabushin lentoasema) *Nunavut **Sanikiluaq (Sanikiluaqin lentoasema) *Québec **Akulivik (Akulivikin lentoasema) **Aupaluk (Aupalukin lentoasema) **Inukjuak (Inukjuakin lentoasema) **Ivujivik (Ivujivikin lentoasema) **Kangiqsualujjuaq (Kangiqsualujjuaqin lentoasema) **Kangiqsujuaq (Kangiqsujuaqin lentoasema) **Kangirsuk (Kangirsukin lentoasema) **Kuujjuaq (Kuujjuaqin lentoasema) **Kuujjuaraapik (Kuujjuaraapikin lentoasema) **Radisson (La Grande Rivièren lentoasema) **Montreal (Montreal-Pierre Elliott Trudeaun kansainvälinen lentoasema) **Puvirnituq (Puvirnituqin lentoasema) **Quaqtaq (Quaqtaqin lentoasema) **Québec (Québec City Jean Lesagen kansainvälinen lentoasema) **Salluit (Salluitin lentoasema) **Schefferville (Scheffervillen lentoasema) **Sept-Îles (Sept-Îlesin lentoasema) **Tasiujaq (Tasiujaqin lentoasema) **Umiujaq (Umiujaqin lentoasema) == Laivasto == Air Inuitin laivasto koostuu seuraavista lentokoneista (päivitetty: syyskuussa 2009): First Air laivasto Lentokone Lentokoneiden määrä Muunnelmat Viitteet DHC-6 Twin Otter 8 300-sarja Maksimissaan 19 paikkaa Hawker Siddeley HS 748 4 2A-sarja 2x combi lentokonetta, 2x rahtikonetta Boeing 737 1 2S2C-sarja Maksimissaan 115 paikkaa Bombardier Dash 8 6 100-sarja Maksimissaan 37 paikkaa Bombardier Dash 8 2 300-sarja Maksimissaan 50 paikkaa Beechcraft King Air 3 100-sarja Maksimissaan 9 paikkaa == Lähteet == == Aiheesta muualla == Luokka:Kanadalaiset lentoyhtiöt
Syfy

Syfy, aiemmin Sci-Fi Channel, on vuonna 1992 perustettu Comcastin omistama yhdysvaltalainen kaapeli- ja satelliittitelevisiokanava, jonka ohjelmisto koostuu pääasiassa scifi- ja fantasia-aiheisista tv-sarjoista ja elokuvista. Kanavalla on myös näytetty joitain kauhu-, anime-, draama- ja reality- ohjelmia. Isossa-Britanniassa, Irlannissa ja muualla Euroopassa kanava käyttää edelleen nimeä Sci-Fi Channel. ==Syfyn ensi-iltoja== ===Sarjat=== *Caprica *Dresden Files *Eureka *Farscape *Flash Gordon *Haamutiimi *Haven *Näkymätön mies *Pelkokamera *Sanctuary *Stargate Atlantis *Stargate Universe *Taisteluplaneetta Galactica *Tripping the Rift *Tähtiportti *Warehouse 13 *Äärirajoilla *WWE NXT ===Minisarjat ja elokuvat=== *Babylon 5: The Legend of the Rangers *Battlestar Galactica: Razor *Battlestar Galactica: The Plan (2010) *Beyond Re-Animator *Cube 2 *Dyyni-kirjasarjaan perustuvat tehdyt minisarjat ja elokuvat *Farscape: The Peacekeeper Wars *George and the Dragon *Lost Room *Maameren tarinat *Taken == Syfy Universal == Comcastin omistamaan Syfy Universal -kanavaperheeseen kuuluu useita eri kanavia, joilla lähetetään eri alueille suunnattua scifi- ja fantasia-aiheisista sisältöä. Kanava Maa/Alue Perustettu Syfy Yhdysvallat 1992 Syfy Yhdistynyt kuningaskunta ja Irlanti 1995 Syfy Saksa 2003 Syfy Ranska 2005 SF (osittain omistettu) Australia 2006, suljettu 2013 Syfy Australia 2014 Syfy Espanja 2006 Syfy Belgia, Alankomaat ja Luxemburg 2007 Sci Fi Universal Puola 2007 Sci Fi Universal Romania 2007 Syfy Latinalainen Amerikka 2007 Universal Channel Japani 2008 Syfy Universal Venäjä 2008, suljettu 2013 Syfy Aasia 2008, suljettu 2017 Syfy Portugali 2008 Universal Channel Filippiinit 2010 Sci Fi Universal Serbia 2009 Sci Fi Universal Slovenia 2010 Syfy Lähi-itä ja Pohjois- Afrikka 2016 == Lähteet == == Aiheesta muualla == Luokka:Yhdysvaltalaiset televisiokanavat Luokka:NBC Universal Luokka:Vuonna 1992 perustetut televisiokanavat
Augustus FitzRoy

Augustus Henry FitzRoy, Graftonin herttua (28. syyskuuta 1735 – 14. maaliskuuta 1811) oli brittiläinen whig-poliitikko, joka toimi maansa pääministerinä lokakuusta 1768 tammikuuhun 1770. FitzRoy oli lyhyesti alahuoneessa Boroughbridgen kansanedustajana loppuvuonna 1756, mutta nousi ylähuoneeseen keväällä 1757 perittyään sukunsa tilukset ja arvonimet. FitzRoystä tehtiin First Lord of the Treasury William Pittin hallitukseen, ja kun pääministeri oli ylähuoneessa ja lisäksi paljon poissa, FitzRoy oli vastuussa monista hallituksen toimista. Toukokuussa 1767 valtiovarainministeri (Chancellor of the Exchequer) Charles Townshend vei alahuoneeseen lain, jolla nostettiin tullia Amerikasta tuotaville tavaroille. Townshend kuoli pian lain hyväksymisen jälkeen. Laki johti lopulta sotaan siirtokuntia vastaan. Vuonna 1768 pidettiin parlamenttivaalit, joihin liittyi fiasko John Wilkesin ympärillä ja William Pittin ero. FitzRoystä tuli pääministeri, ja hän pyrki paikkaamaan Townsendin virheitä poistamalla tullit kaikilta muilta siirtomaatuotteilta paitsi teeltä.The official site of the Prime Minister’s Office Viitattu 19.9.2009 FitzRoyn kautta leimasi kansan tyytymättömyys, joka johtui Wilkesin tapauksesta, katovuodesta ja suurtyöttömyydestä. Hänen ministereistään yksi erotettiin, toinen erosi ja kolmas teki itsemurhan. FitzRoy erosi pääministerin tehtävistä. Hän jatkoi vielä kahdessa seuraavassa hallituksessa, mutta keskittyi loppuelämänsä lähinnä etsimään uskonnollista valaistumista. == Lähteet == Luokka:Yhdistyneen kuningaskunnan pääministerit Luokka:Cambridgen yliopiston kanslerit Luokka:Brittiläiset herttuat Luokka:Vuonna 1735 syntyneet Luokka:Vuonna 1811 kuolleet
John Stuart

John Stuart (25. toukokuuta 1713 – 10. maaliskuuta 1792), Buten jaarli, oli brittiläinen tory-poliitikko, joka toimi maansa pääministerinä 1762–1763. Stuart oli kiinnostunut kasveista ja luonnontieteistä, ja hän tutustui Walesin prinssi Fredrikiin korttipelien merkeissä. Prinssin kuoltua Stuart oli leskiprinsessa Augustan läheinen tukija ja osallistui tulevan kuningas Yrjö III:n kasvatukseen ja Kew Gardensin kasvitieteellisen puutarhan luomiseen. Yrjö III:n noustua valtaan Stuartista tehtiin ensin valtiosihteeri ja sitten pääministeri. Hän onnistui lopettamaan sekä whigien ylivallan että seitsenvuotisen sodan. Hän oli epäsuosittu Lontoossa osittain skotlantilaisen syntyperänsä takia, ja erosi protestien johdosta huhtikuussa 1763.The official site of the Prime Minister’s Office Viitattu 19.9.2009 == Lähteet == Luokka:Yhdistyneen kuningaskunnan pääministerit Luokka:Jaarlit Luokka:Vuonna 1713 syntyneet Luokka:Vuonna 1792 kuolleet